Melarik Awan

Melarik Awan ialah sebuah siri drama televisyen Malaysia 2014 arahan Along Kamaludin dibintangi oleh Dayana Roza, Aizat Hassan, Shiqin Kamal, Ammar Titan, Anne Abdullah, Sheila Mambo dan Zulkifli Ismail. Siri ini memulakan tayangan perdana di Slot Azalea TV3 dari 9 September 2014 hingga 13 Oktober 2014 menggantikan Dosa Seorang Suami.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Kehidupan Fatihah (Dayana Roza) mula diuji dengan kehilangan ibu yang disayangi kerana penyakit barah payudara yang dihidapinya. Kerana tidak mahu bapanya, Harun (Mubarak Majid) tinggal sendirian Fatihah melupakan impiannya untuk menyambung pelajaran.

Dia juga tidak mahu Harun merasa terbeban. Setelah kematian Rabiah, Harun sering sahaja didekati oleh Zaiton (Anne Abdullah). Entah kenapa Harun terlalu mudah menerima kehadiran Zaiton walaupun pada mulanya Harun telah berjanji kepada Fatihah tidak sekali-kali akan menduakan arwah ibunya. Pada mulanya Fatihah amat sukar menerima kenyataan bahawa dia akan menerima seorang ibu tiri dan akan menjadi kakak tiri kepada Areya (Shiqin Kamal). Areya sering sahaja bersikap jahat terhadap Fatihah. Tanpa pengetahuan Fatihah dan Harun sebenarnya Zaiton telah lama menaruh hati terhadap Harun tetapi Rabiah terlebih dahulu telah merebut hati Harun. Semenjak itu Zaiton bertekad untuk mendapatkan Harun dengan apa cara sekalipun termasuklah menggunakan bomoh.

Fatihah sekali lagi diuji selepas perkahwinan Harun dan Zaiton apabila Harun mengalami kemalangan yang mengakibatkan lumpuh dan tidak lama kemudian meninggal dunia. Akhirnya Zaiton telah menunjukkan belangnya apabila dia mengusir Fatihah dari rumah dan menjualnya kepada Rayyan (Aizat Hassan), anak orang kaya yang ingin membeli tanah milik Harun. Pada mulanya Fatihah tidak mahu tetapi Zaiton tetap menghalaunya untuk membolot harta peninggalan arwah suaminya. Zaiton juga turut melemparkan pelbagai fitnah terhadap Fatihah sehingga Rayyan amat benci dan memberi layanan buruk kepada Fatihah. Hanya ibu bapa dan adik Rayyan, Haziq (Ammar Titan) yang melayan Fatihah dengan baik. Apakah yang akan terjadi kepada Fatihah yang dipaksa menjadi orang gaji di rumah Rayyan, lelaki yang tidak pernah dikenalinya?

Pelakon

Pelakon utama
 Dayana Roza sebagai Fatihah
 Aizat Hassan sebagai Rayyan
 Shiqin Kamal sebagai Areya
 Ammar Titan sebagai Haziq
 Anne Abdullah sebagai Zaiton
 Sheila Mambo sebagai Datin Suraya
 Zulkifli Ismail sebagai Datuk Mukhriz
 Mubarak Majid sebagai Harun

Pelakon pembantu
 Hadi Nawawi sebagai Zul
 Afzan A. Rahman sebagai Azri
 Arell Ahmad sebagai Jaya
 Balkisyh Semundur Khan sebagai Maria
 Allana Amir sebagai Liza
 Samsuri Sharom sebagai Pak Ali
 Shasha Sharif sebagai Kak Kiah
 Ema Latah sebagai Kak Bedah
 Misz Yuna sebagai Datin Nora
 Aisyah Along Kamaludin sebagai Farhana
 Leyla Krisya sebagai Fiona
 Ariffin Yusof sebagai Rosman
 Qasehku Effa sebagai Rosmah

Runut bunyi
 "Rintihan Kalbu" - Qalam Band dan Rafidah Ibrahim
 "Aku Juga Manusia" - Amir Jahari

Rujukan

Drama Melayu 2014
Rancangan TV3